**CONTRACT DE PRESTĂRI SERVICII**

**de** **verificare tehnică a documentației tehnico-economice faza D.A.L.I.**

**pentru obiectivul de investiții:** **”Modernizare şi reabilitare DJ 212: Limita judeţ Brăila- Luciu – Mihail Kogălniceanu – intersecţia DN2A, intersecţia cu DJ 201- Lăcusteni – Platoneşti – Movila - Feteşti”;**

Nr. \_\_\_\_\_\_\_\_\_\_\_/2021-\_\_\_\_/\_\_\_\_\_.11.2021

**1. Preambul :**

Prezentul contract de achiziție publică s-a încheiat în temeiulLegii nr. 98/2016 privind achizițiile publice cu completările și modificările ulterioare și a H.G. nr. 395/2016 pentru aprobarea Normelor metodolgice de aplicare a prevederilor referitoare la atribuirea contractului de achiziţie publică/acordului-cadru din Legea nr.98/2016 privind achizițiile publice, cu completările și modificările ulterioare.

**Între:**

**U.A.T. JUDEŢUL IALOMIŢA**, persoană juridică de drept public cu sediul în Municipiul Slobozia, Piaţa Revoluţiei, nr.1, jud. Ialomiţa, telefon nr. +40 243.230.200; +40 243.230.201, fax nr. +40 243.230.250; +40 243.232.100; cod fiscal 4231776, Coduri IBAN ………………………………………..,  deschise  la Trezoreria Municipiului Slobozia , cod poştal 920032, e-mail: cji@cicnet.ro, reprezentat prin domnul **MARIAN PAVEL, Preşedinte al Consiliului Judeţean Ialomiţa**, în calitate de **ACHIZITOR** pe de o parte,

**şi**

 **…………………………………………………..** cu sediul social în ………………………., sect ./ judeţ …………………….., str. …………………., nr………., bl. ………, sc. …….., et. ….., ap. ……. tel:..........................., e-mail: ............................................, înregistrată la Registrul Comerțului sub nr. ………………………, cod fiscal ……………………, cont nr. …………………………………… deschis la Trezoreria ………………………., reprezentată prin d-l. / d-na. ………………………………………..**,** în calitate de **PRESTATOR.**

2. **Definiţii**

2.1.- În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi prestator** - părţile contractante, aşa cum sunt acestea numite în prezentul contract;
3. **preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **forţa majoră** - (art.1351 Cod Civil, alin.2) Forţa majoră este orice eveniment extern, imprevizibil, absolut invincibil şi inevitabil;
6. **termeni de referință**-specificațiile prin care se descriu coordonatele contractului de servicii;
7. **formular de ofertă** - actul juridic prin care operatorul economic îsi manifestă voinţa de a se angaja din punct de vedere juridic într-un contract de achiziţie publică; oferta cuprinde propunerea financiară si propunerea tehnică;
8. **caiet de sarcini** – conţin în mod obligatoriu specificaţii tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante.Specificaţiile tehnice definesc, după caz si fără a se limita la cele ce urmează, caracteristici referitoare la nivelul calitativ, tehnic si de performanţă, cerinţe privind impactul asupra mediului înconjurator, siguranţa în exploatare, dimensiuni, terminologie, simboluri, teste si metode de testare, ambalare, etichetare, marcare si instrucţiuni de utilizare a produsului, tehnologii si metode de producţie, precum si sisteme de asigurare a calităţii si condiţii pentru certificarea conformităţii cu standarde relevante sau altele asemenea;
9. **act adiţional-** document ce modifica termenii şi condiţiile contractului de presări servicii.
10. **propunerea tehnică** – parte a ofertei elaborată pe baza cerinţelor din caietul de sarcini sau, după caz, din documentaţia descriptivă;
11. **propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare si comerciale corespunzătoare satisfacerii cerinţelor solicitate prin documentaţia de atribuire;
12. **durata contractului** – limitele de timp în care contractul produce efecte juridice (de la data încheierii până la recepţia finală);
13. **data încheierii contractului**-data ultimei semnături menționată în contract;
14. **obiectul contractului** - executarea și finalizarea serviciilor definite în caietul de sarcini;
15. **zi** - zi calendaristică; lună-lună calendaristică, an - 365 de zile.

3. **Interpretare**

3.1.- În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2.- Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

 **4. Obiectul contractului**

**4.1**- Prestatorul se obligă să presteze în perioada convenită în conformitate cu prevederile Legii 10/1995privind calitatea în construcţii cu modificările şi completările ulterioare,servicii de verificare tehnică a documentației tehnico-economice **faza D.A.L.I.** pentru obiectivul de investiții: **”Modernizare şi reabilitare DJ 212: Limita judeţ Brăila- Luciu – Mihail Kogălniceanu – intersecţia DN2A, intersecţia cu DJ 201- Lăcusteni – Platoneşti – Movila - Feteşti”;**

5. **Preţul contractului**

5.1.Preţul total, convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de **......................... lei**, la care se adauga TVA 19%, conform prevederilor legale în vigoare, în valoare de ………………….. lei**,** prețul total al contractului inclusiv TVA este de ………………………….. lei.

**5.2.-** Valoarea contractului prevăzută la art. 5.1. va sta la baza calculului penalizărilor de întârziere, respectiv a daunelor interese, prevăzute la art. 13.1, 13.2 respectiv 13.5 din prezentul contract.

**5.3.-** Prețul este ferm pe toată perioada contractului și nu se poate modifica.

**6. Durata contractului**

**6.1.** Durata prezentului contract este de 30 de zile de la data semnării de către ambele părţi și produce efecte pe toată perioada de execuție si până la încheierea procesului verbal de recepţie a **serviciilor**, respectiv stingerea tuturor obligatiilor asumate potrivit prezentului contract.

**6.2.** Durata de prestare a serviciilor de verificare a  **Documentaţie de avizare a lucrărilor de intervenţii (DALI)** pentru obiectivul de investiții: : **”Modernizare şi reabilitare DJ 212: Limita judeţ Brăila- Luciu – Mihail Kogălniceanu – intersecţia DN2A, intersecţia cu DJ 201- Lăcusteni – Platoneşti – Movila - Feteşti”** este **de 10 zile de** la data semnarii proces verbal de predare - primire a documentatiei .

**7. Documentele contractului**

**7.1.-** Documentele contractului sunt:

 a) caietul de sarcini;

 b) oferta, respectiv propunerea tehnică şi propunerea financiară;

 c) detaliu de cumpărare directă din catalogul electronic S.I.C.A.P;

 e) dovada constituitii garanţiei de bună execuţie;

**7.2.**- În cazul în care, pe parcursul executării contractului de achiziţie publică, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

**8.** **Obligaţiile achizitorului**

8.1.**-** Achizitorul are obligaţia de a efectua plata către prestator în termen de 30 de zile de la înregistrarea facturii. Factura va fi emisă după verificarea prealabilă şi recepționarea serviciilor fără obiecţiuni de catre achizitor, întocmite conform propunerii tehnice şi a angajamentului asumat.

**8.2.**- Achizitorul monitorizează desfăşurarea activităţilor prevăzute în propunerea tehnică şi caietul de sarcini.

**8.3.**- Achizitorul pune la dispoziţia Prestatorului orice informaţii pe care acesta le-a menţionat în caietul de sarcini și/sau sunt menționate în propunerea tehnică şi pe care le consideră necesare îndeplinirii prezentului contract.

**8.4.**-Achizitorul va pune la dispoziţia Prestatorului cu promptitudine pe bază de proces verbal de predare primire ***documentia DALI*** / informaţii şi / sau documente pe care le deţine şi care pot fi relevante pentru realizarea prezentului contract, la solicitarea scrisă a prestatorului. Aceste documente vor fi returnate Achizitorului la sfârşitul perioadei de execuţie a contractului.

8.5.- Achizitorul se obligă să recepţioneze serviciile prestate în termenul convenit, potrivit clauzei 16.

8.6.- Achizitorul se obligă să transmită proiectantului Raportul de verificare pentru completare și integrarea eventualelor observații, dacă este cazul.

**9. Obligaţiile prestatorului**

**9.1*.****-* Prestatorul se obligă să asigure verificărea D.A.L.I. în conformitate cu prevederile Legii 10/1995 privind calitatea în construcții, actualizată și H.G. nr. 925/1995 pentru aprobarea Regulamentului de verificare şi expertizare tehnică de calitate a proiectelor, a execuţiei lucrărilor şi a construcţiilor, actualizată cu H.G. nr. 742/2018 pentru aprobarea Regulamentului privind verificarea și expertizarea tehnică a proiectelor, expertizarea tehnică a execuției lucrărilor și a construcțiilor, precum și verificarea calității lucrărilor executate, pentru realizarea obiectului contractului prevăzut la clauza 4.1 și să respecte cerințele caietului de sarcini.

**9.2.**- Prestatorul se obligă să despăgubească achizitorul împotriva oricăror:

   i) reclamaţii şi acţiuni în justiţie, ce rezultă din încălcarea de către prestator a unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi

   ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**9.3.-** Prestatorul are oblicația ca în termen de maxim 10 zile de la primirea documentației DALI de la achizitor să înainteze autorității contractante un RAPORT DE ANALIZĂcare va cuprinde, dacă este cazul, observațiile, recomandările, completările și alte elemente considerate necesare pentru ca aceasta să poată fi atestată, prin semnare şi ştampilare sau faptul că aceasta este corespunzătoare din punct de vedere al cerinţelor stabilite în lege, valabile la data efectuării verificării.

**9.4**.- Prestatorul va furniza proiectantului, prin intermediul achizitorului, toate clarificările necesare referitoare la raportul de verificare. Eventualele litigii dintre verificatorul tehnic atestat şi proiectant vor fi rezolvate de un expert tehnic de calitate. Decizia expertului este obligatorie pentru ambele părţi, iar răspunderea revine acestuia.

**9.5**.- În termen de maxim 5 zile de la transmiterea documentației revizuite de proiectant, în condițiile art.**9.3**., (în 3 exemplare), conform celor consemnate în **raportul de analiză**, prestatorul va emite **referatul de verificare** și documentația semnată și ștampilată, confirmând astfel că aceasta este corespunzătoare din punct de vedere al cerinţelor stabilite în lege, valabile la data efectuării verificării.

**9.6.** În cazul în care verificatorul nu are observații cu privire la documentația verificată va emite directraportul de verificare.

**10.Codul de conduită**

**10.1-** Prestatorul va acţiona întotdeauna loial şi imparţial şi ca un consilier de încredere pentru Achizitor conform regulilor şi/sau codului de conduită al profesiei sale precum şi cu respectarea confidenţialităţii privind clauzele prezentului contract. Pe perioada executării contractului, Prestatorul se obligă să nu aducă atingere obiceiurilor politice, culturale şi religioase dominante în România, respectând totodată şi drepturile omului.

**10.2-** Plăţile către Prestator aferente contractului vor constitui singurul venit ori beneficiu ce poate deriva din prezentul contract. Prestatorul respectiv personalul său salariat ori contractat, inclusiv conducerea sa, nu vor accepta nici un comision, discount, alocaţie, plată indirectă sau orice altă formă de retribuţie în legătură cu sau pentru executarea obligaţiilor din prezentul contract.

**10.3.-** Prestatorul şi personalul său salariat ori contractat de acesta vor respecta confidenţialitatea, pe perioada executării prezentului contract, inclusiv pe perioada oricărei prelungiri a acestuia, precum şi timp 5 ani după încetarea acestuia. În acest sens, cu excepţia cazului în care se obţine acordul scris prealabil al Achizitorului, Prestatorul respectiv personalul său, salariat ori contractat de acesta, incluzând şi conducerea, nu vor comunica timp de 5 ani oricărei alte persoane sau entităţi, care nu este abilitată, nici o informaţie referitoare la prezentul contract sau despre care au luat cunoştinţă în perioada derulării acestuia şi nu vor face publică nici o informaţie referitoare la recomandările primite în cursul sau ca rezultat al derulării lui. Totodată, Prestatorul respectiv personalul său salariat ori contractat de acesta nu vor utiliza în dauna Achizitorului informaţiile ce le-au fost furnizate sau rezultatul studiilor, analizelor, cercetărilor desfăşurate în cursul sau în scopul executării prezentului contract.

 ***11.Conflictul de interese***

**11.1-** În executarea serviciilor, Prestatorul este obligat, conform contractului, să ia toate măsurile necesare pentru evitarea oricărui conflict de interese în cazul experților implicați în activitatea echipei de monitorizare a proiectului, asigurându-se, între altele că experții propuși nu se află în niciuna din situațiile enumerate mai jos:

a) Fac parte din consiliul de administrație /organul de conducere sau de supervizare și / sau dețin părți sociale / acțiuni din capitalul subscris al unui birou / firme care a prezentat ofertă în cadrul procedurilor de achiziție ce fac obiectul contractului;

b) Au orice alt interes, de natură patrimonială sau nepatrimonială în legătură cu achizițiile ce fac obiectul contractului;

c) Nu a avut sau nu are încheiat un contract cu proiectantul.

**11.2-** Orice conflict de interese apărut în timpul executării prezentului contract trebuie notificat în scris Achizitorului, în termen de 3 zile de la apariţia acestuia.

**11.3-** Prestatorul nu are dreptul de a angaja, în scopul îndeplinirii prezentului contract, persoane fizice sau juridice care au fost implicate în procesul de verificare / evaluare a candidaturilor / ofertelor depuse în cadrul aplicării procedurii de atribuire aferentă acestuia, pe parcursul unei perioade de cel puţin 24 luni de la încheierea contractului, sub sancţiunea nulităţii prezentului contract pentru cauză imorală.

***12. Drepturi de proprietate intelectuală***

**12.1.-** Orice documente sau materiale elaborate ori compilate de Prestator sau de personalul său salariat ori contractat pentru executarea prezentului contract, vor deveni proprietatea exclusivă a Achizitorului. După încetarea prezentului contract, Prestatorul nu va utiliza documentele și / sau materialele realizate în prezentul contract în scopuri care nu au legătură cu prezentul contract fără acordul scris prealabil al Achizitorului.

**12.2.-** Prestatorul nu va publica articole referitoare la obiectul prezentului contract, nu va face referire la aceste servicii în cursul executării altor servicii pentru terţi şi nu va divulga nici o informaţie furnizată de Achizitor, fără acordul scris prealabil al acestuia.

**12.3.-** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a Achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**12.4.-** Prestatorul se obligă să respecte reglementările referitoare la condiţiile de muncă şi protecţia muncii şi după caz, standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă a persoanelor cu dizabilităţi.

**12.5.-** Prestatorul va respecta şi se va supune tuturor legilor şi reglementărilor în vigoare în România şi se va asigura că şi personalul său, salariat sau contractat de acesta, conducerea şi, subordonaţii acestuia, vor respecta şi se vor supune de asemenea aceloraşi legi şi reglementări.

**12.6.-** Prestatorul va despăgubi Achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de Prestator, personalul său, salariat sau contractat de acesta, inclusiv conducerea şi subordonaţii acestuia, cu referire la prezentul contract.

**13. Sancţiuni pentru neîndeplinirea culpabilă a obligaţiilor**

**13.1.-** Pentru nerespectarea obligaţiilor ce revin prestatorului, conform prezentului contract, achizitorul are dreptul de a calcula şi pretinde penalităţi de întârziere în procent de 0,02% **pe zi** aplicat asupra valorii fără TVA a contractului, începând cu ziua imediat următoare termenului de scadenţă şi până în ziua stingerii obligaţiei, inclusiv.

**13.2.**- Neefectuarea plăţilor facturilor la termenul precizat poate obliga achizitorul la plata unor penalităţi de întârziere în procent de 0,02% **pe zi** aplicat asupra valorii fără TVA a obligațiilor neîndeplinite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**13.3.**- Achizitorul este exonerat de plata penalizărilor de întârziere în cazul în care prestatorul nu respectă obligaţiile ce-i revin cu privire la depunerea, în timp util, a tuturor documentelor justificative aferente plăţii.

**13.4.**- Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**13.5.**- Neexecutarea prevederilor contractuale în mod culpabil de către una dintre părți, în condiţiile art. **1553 alin (2**) partea finală din Codul Civil, dă dreptul celeilalte părți să rezilieze de drept contractul, fără altă formalitate şi fără intervenţia instanţelor de judecată precum și de a pretinde daune interese aplicat asupra valorii prevăzute la **5.1..** Plata se va efectua în termen de 30 zile de la transmiterea facturii de către o parte către cealaltă, orice întarziere față de acest termen va da dreptul uneia dintre părți de a percepe penalități de 0,02% pe zi de întârziere până la îndeplinirea efectivă a obligațiilor. Anterior intreprinderii oricărei măsuri în acest sens, partea interesată are obligația de a notifica acest lucru celeilalte părți, acordând un termen de 10 zile pentru a-și îndeplini obligația, precizând totodată obligațiile care nu au fost respectate.

***Clauze specifice***

**14. Garanţia de bună execuţie a contractului**

14.1.-Prestatorul are obligaţia de a constitui garanţia de bună execuţie a contractului în termen de 5 zilelucrătoare de la data semnării contractului, în caz contrar existând posibilitatea rezilierii acestuia.

**14.2.**- Prestatorul se obligă să constituie garanţia de bună execuţie a contractului în cuantum de ……….. **lei**, reprezentând 10 % din preţul contractului, fără T.V.A, în conformitate cu prevederile art. 39 - 40 din H.G. nr.395/2016.

**14.3.**- Achizitorul se obligă să restituie garanţia de bună execuţie în conformitate cu prevederile art.42 din H.G. nr. 395/2016, dacă nu a ridicat până la acea dată pretenţii asupra ei.

**14.4.**- Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, prestatorul are obligaţia de a reîntregi garanţia în cauză raportat la restul rămas de executat.

**15.Alte responsabilităţi ale prestatorului**

**15.1**.- Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu prevederile legale din domeniu.

**15.2.**- Prestatorul se obligă să asigure resursele umane, materialele, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

**15.3.**- Prestatorul este pe deplin responsabil pentru prestarea serviciilor în termenul de prestare convenit cu autoritatea contractuală. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**16.** **Recepţie şi verificări**

**16.1.**- Achizitorul, prin reprezentanţii săi împuterniciţi, verifică modul de prestare a serviciilor pentru a stabili conformitatea lor cu prevederile din propunerea tehnică și financiară.

**16.2.**- Serviciile prestate se vor recepționa în baza unui proces-verbal fără obiecțiuni în termen de maxim **5 zile** de la data predării documentației de către prestator.

**17.** **Începere, întârzieri prestări servicii**

17.1.- Prestatorul are obligaţia de a începe prestarea serviciilor după primirea documentației tehnice, în baza unui proces verbal de predare primire.

17.2.- În afara cazului în care Achizitorul este de acord cu o prelungire a termenului de execuţie, orice întârziere în îndeplinirea contractului dă dreptul Achizitorului de a solicita penalităţi Prestatorului în condiţiile art. 13.

**18.** **Ajustarea preţului contractului**

**18.1.**- Prețul este ferm și nu se poate modifica.

**19.** **Amendamente**

**19.1**- Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, în situația apariției unor circumstanțe ce nu au putut fi prevăzute la semnarea contractului. Prestatorul în acest caz are obligaţia de a notifica achizitorul cu minim 3 zile lucrătoare înainte de data la care se solicită a deveni aplicabilă modificarea, în caz contrar fiind aplicabile prestatorului prevederile art. 13.1 din contract.

**19.2**- Contractul se poate modifica în condițiile art. 221 din Legea 98/2016 privind achizițiile publice.

20. **Cesiunea**

20.1- Nu este permisă cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**21. Forţa majoră**

**21.1.**- Forţa majoră se constată de către o autoritate competentă.

**21.2.****-** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**21.3.**- Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**21.4.**- Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**21.5.**- Dacă forţa majoră acţionează sau se estimează că va acţiona o perioadă mai mare de 3 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**22.** **Soluţionarea litigiilor**

**22.1.-** Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**22.2.-** Dacă, după 5 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la sediul Achizitorului.

**21.**  **Rezilierea contractului**

**21.1.**- Achizitorul îşi rezervă dreptul de a rezilia contractul, în mod unilateral, în situaţia în care interesul Judeţului Ialomiţa impune acest lucru sau în alte situaţii similare prin notificarea prestatorului, în termen de **3 zile** înaintea rezilierii. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**21. Încetare contract**

**21.2.**- Contractul încetează în condiţiile legii prin:

* executare;
* acordul de voinţă al părţilor.

**22.** **Comunicări**

**22.1.**- Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**22.2****.**- Orice document scris indiferent de forma de comunicare trebuie înregistrat atât în momentul transmiterii, cât şi în momentul primirii.

**22.3.**- Comunicările între părţi se pot face şi prin fax sau e-mail, cu condiţia confirmării în scris a primirii comunicării.

**23.** **Legea aplicabilă contractului**

**23.1.**- Contractul va fi interpretat conform legilor din România.

Părţile au înţeles să încheie astăzi**,\_\_\_\_\_\_\_\_\_\_\_\_\_\_\_,** prezentul contract în 2 (două) exemplare originale, câte unul pentru fiecare parte semnatară.

|  |  |  |
| --- | --- | --- |
| **Achizitor,****U.A.T. JUDEȚUL IALOMIȚA****PREȘEDINTELE** **CONSILIULUI JUDEȚEAN****MARIAN PAVEL** |  | **Prestator,** |
| Direcția Buget-FinanțeDirector executiv,Mihaela Moroianu..................... | Viză C.F.P.P. |  |
| Direcția Coordonare-OrganizareDirector executiv,Ionica Băicoianu........................ | Viză legalitate, |  |
| Direcția de Achiziții și PatrimoniuDirector executiv,Gheorghe Proca ........................ |  |  |
| Direcția Investiții și Servicii PubliceDirector executiv,Vlad Cristian......................... |  |  |